Herné štúdio EA DICE momentálne pracuje na ďalšom dieli vojnovej série Battlefield. Pokiaľ však stále aktívne hrávate Battlefield 1, potom vás určite poteší, že DLC s názvom They Shall Not Pass môžete aktuálne získať úplne zadarmo.
They Shall Not Pass je multiplayerová expanzia, ktorá oficiálne vyšla len vlani, no už po roku sa k nej môžete dostať bez platenia. Ak vlastníte pôvodnú hru, na PC vám stačí prihlásiť sa do svojho účtu na Origine a tam si ju bezplatne aktivovať. Majitelia Xboxov si ju musia vyhľadať priamo na Microsoft Store, no a vlastníci PlayStation zase na PlayStation Store. Po aktivácii vám už They Shall Not Pass ostane v knižnici navždy. Tak, načo ešte čakáte?